CELEX: 62012CA0519
Language: el
Date: 2013-10-17 00:00:00
Title: Υπόθεση C-519/12: Απόφαση του Δικαστηρίου (έβδομο τμήμα) της 17ης Οκτωβρίου 2013 [αίτηση του Kúria (Ουγγαρία) για την έκδοση προδικαστικής αποφάσεως] — OTP Bank Nyilvánosan Működő Részvénytársaság κατά Hochtief Solution AG [Διεθνής δικαιοδοσία, αναγνώριση και εκτέλεση αποφάσεων σε αστικές και εμπορικές υποθέσεις — Κανονισμός (ΕΚ) αριθ. 44/2001 — Ειδικές δικαιοδοσίες — Άρθρο 5, σημείο 1, στοιχείο α' — Έννοια του όρου «διαφορά εκ συμβάσεως» ]

14.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 367/20
            
         Απόφαση του Δικαστηρίου (έβδομο τμήμα) της 17ης Οκτωβρίου 2013 [αίτηση του Kúria (Ουγγαρία) για την έκδοση προδικαστικής αποφάσεως] — OTP Bank Nyilvánosan Működő Részvénytársaság κατά Hochtief Solution AG
   (Υπόθεση C-519/12) (1)
   
   (Διεθνής δικαιοδοσία, αναγνώριση και εκτέλεση αποφάσεων σε αστικές και εμπορικές υποθέσεις - Κανονισμός (ΕΚ) αριθ. 44/2001 - Ειδικές δικαιοδοσίες - Άρθρο 5, σημείο 1, στοιχείο α' - Έννοια του όρου «διαφορά εκ συμβάσεως»)
   2013/C 367/34
   Γλώσσα διαδικασίας: η ουγγρική
   
      Αιτούν δικαστήριο
   
   Kúria
   
      Διάδικοι στην υπόθεση της κύριας δίκης
   
   OTP Bank Nyilvánosan Működő Részvénytársaság
   
      κατά
   
   Hochtief Solution AG
   
      Αντικείμενο
   
   Αίτηση προδικαστικής αποφάσεως — Kúria — Ερμηνεία του άρθρου 5, σημείο 1, στοιχείο α', του κανονισμού (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (ΕΕ L 12, σ. 1) — Αρμοδιότητα του δικαστηρίου κράτους μέλους σε διαφορές εκ συμβάσεως — Αγωγή πιστωτή, βάσει συμβάσεως πιστώσεως, κατά εταιρίας η οποία κατέχει ελέγχουσα συμμετοχή στην αντισυμβαλλόμενη στην ως άνω σύμβαση οφειλέτιδα εταιρία, κατ’ εφαρμογήν των ειδικών εθνικών κανόνων που διέπουν την ευθύνη της πρώτης εταιρίας
   
      Διατακτικό
   
   Δεν μπορεί να θεωρηθεί ως εμπίπτουσα στον όρο «διαφορά εκ συμβάσεως» κατά την έννοια του άρθρου 5, σημείο 1, στοιχείο α', του κανονισμού (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις, διαφορά όπως αυτή της κύριας δίκης, στην οποία η εθνική νομοθεσία καθιστά ένα πρόσωπο υπεύθυνο για τα χρέη εταιρίας την οποία ελέγχει, για τον λόγο ότι το πρόσωπο αυτό δεν εκπλήρωσε τις υποχρεώσεις γνωστοποιήσεως τις οποίες συνεπάγεται η ανάληψη του ελέγχου της ως άνω εταιρίας.
   
      (1)  ΕΕ C 46 της 16.2.2013, σ. 13.